Laucienes pamatskola

Laucienes pamatskola un Laucienes pamatskolas filiāle Dursupes pamatskola ir pamatskola Talsu novadā, kas atrodas Laucienē. Skola piedāvā četras izglītības programmas: vispārējās pamatizglītības programmu, speciālās pamatizglītības programmu izglītojamiem ar mācīšanās traucējumiem, speciālās pamatizglītības programmu izglītojamiem ar garīgās attīstības traucējumiem un vispārējo pirmsskolas izglītības programmu. Laucienes pamatskolas vēsture 19. gadsimta sākumā Kurzemē tika dibinātas skolas, pamatojoties uz Krievijas Impērijā izdoto skolu likumu 1804. gadā, kas paredzēja katrā draudzē izveidot skolu. 1821. gadā Nurmuižā skolu vadīja G. F. Laube. 1840.—1841. gadā skolu apmeklēja 45 skolēni, skolas pirmsākumos strādājuši skolotāji J. Veisbergs, O. Kiršs, J. Brahmanis, P. Zeimanis, J. Dzeguze. Nurmuižas sešklasīgā pamatskola dibināta 1847. gadā, tad arī uzcelts pirmais skolas nams. Skolēnu skaitam palielinoties, barons Otto fon Firkss lika uzcelt jaunu skolas ēku un 1880. gadā tika nodibināta Laucienes pamatskola. Skola vairākkārtīgi pārbūvēta, labiekārtota apkārtne un novecojušo palīgēku vietā uzceltas jaunas ēkas. Ievērojamākie Laucienes pamatskolas direktori bijuši arī pagasta kultūras dzīves un koru vadītāji — Kārlis Veiss, skolas pārzinis no 1910.—1939. gadam, Nikolajs Kalvis — skolas pārzinis no 1939.—1949. gadam, Gunārs Zēbergs — skolas direktors no 1964.—1998. gadam. Dažādos posmos direktora amatu Laucienes pamatskolā veikuši H. Jurkevics, A. Jakobsone. K. Reinbergs, A. Saviča, A. Reinberga, Z. Mote, A. Lindbergs, O. Solovjovs. No 2015. gada septembra direktora amata pienākumus pilda Signeta Šveiduka. Laucienes pamatskolas nosaukumi no 1880. gada — sešgadīgā pamatskola, no 1940. gada — nepilnā vidusskola, no 1941. gada — tautskola, no 1946. gada — septiņgadīgā skola, no 1960. gada — astoņgadīgā skola, no 1989. gada — deviņgadīgā skola, no 1992. gada — pamatskola. Dursupes pamatskolas vēsture Dursupes skolas sākums attiecas uz 19. gadsimta astoņdesmitajiem gadiem. Līdz 1901. gadam skola atradās "Silkalnu" mājā. Dursupes un Zentenes pagastiem apvienojoties, pagasta valde par skolotāju ievēlēja Kārli Reinfeldu, kurš strādāja skolā no 1896. gada līdz 1934. gadam. Viņa laikā darbs skolā uzlabojās. Skolai vajadzēja celt jaunu ēku. Skolotājs Reinfelds par savu naudu (50 zelta rubļiem) nopirka vienu pūrvietu zemes. 1901. gadā uzbūvēja divstāvu skolas ēku. Skolēnu bija daudz, skolā telpas šauras. Tādēļ atsevišķām klasēm mācības notika dažādās ēkās Balgales pagastā. 1963. gadā skolas ēkai uzcēla piebūvi. Kopš tā gada visas skolas klases ir izvietotas vienā ēkā. Vēlāk uzbūvēja arī atsevišķu sporta zāli. Skolēnu skaits pēdējo 25 gadu gaitā ir samazinājies no 160 līdz 45 skolēniem. Tādēļ no 2009. gada Dursupes pamatskola ir Laucienes pamatskolas filiāle. Pavisam skolā strādājuši 17 direktori: K. Reinfelds, A. Voldrahs, A. Dreimanis, I. Kleina, A. Čolders, A. Tīruma (Bilāne), Dz. Mutjanko, P. Tikāns, V. Heidemane, N. Adaskeviča, F. Norkuss, O. Tervids, E. Ganiņa, L. Grundmanis, V. Krustiņa, G. Robalds, O. Solovjovs. Pašreiz par skolas direktori strādā Signeta Šveiduka. Interešu izglītības nodarbības 1. — 4. klases koris 5. — 9. klases koris 1. — 4. klases ansamblis 5. — 9. klases ansamblis Tautiskās dejas 1.,2. klasei, 3. — 6. klasei Vides izglītība 7. — 9. klasei Sports (florbols) 1. — 7. klasei, 8. un 9. klasei Instrumentālais ansamblis 3. — 8. klasei Badmintons 2. — 4.klasei Lego mehānika 2. — 4. klasei Lego robotika 5. — 9. klasei Dabaszinību pulciņš 4. — 6. klasei Kokapstrāde 3. — 5. klasei. Vizuālā māksla 1. — 4. klasei Sporta spēļu pulciņš Jaunsardze Skolas tradīcijas Zinību diena Miķeļdienas tirgus Skolotāju diena Labo darbu nedēļa Piemiņas brīdis Lāčplēša Kara ordeņa kavalieriem Svētku koncerts Latvijas Valsts dzimšanas dienā Skolas dekorēšana Ziemassvētkiem kopā ar vecākiem Adventes sveču iedegšana, piedalīšanās labdarības akcijā “Rūķi pār novadiem“ Labdarības koncerts Laucienes pansionāta iemītniekiem Cerību prēmija, zelta un sudraba liecības Lielā Ziemassvētku balle Lieldienas Apkārtējās vides sakopšanas talka Mātes dienas koncerts Pēdējā zvana diena 9. klasei Mācību gada noslēguma pasākums, olimpiešu godināšana Izlaidums 9. klasei Sadarbība ar Muhu pamatskolu Igaunijā Skolas salidojums ik pēc pieciem gadiem Atsauces